97/222/EY: Komission päätös, tehty 28 päivänä helmikuuta 1997, luettelosta kolmansista maista, joista jäsenvaltiot sallivat lihavalmisteiden tuonnin (ETA:n kannalta merkityksellinen teksti)



Virallinen lehti nro L 089 , 04/04/1997 s. 0039 - 0046



KOMISSION PÄÄTÖS, tehty 28 päivänä helmikuuta 1997, luettelosta kolmansista maista, joista jäsenvaltiot sallivat lihavalmisteiden tuonnin (ETA:n kannalta merkityksellinen teksti) (97/222/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna direktiivillä 96/91/EY (2), ja erityisesti sen 21 a ja 22 artiklan, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY (3) liitteessä A olevassa 1 luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY, sellaisena kuin se on viimeksi muutettuna komission direktiivillä 96/90/EY (4), ja erityisesti sen 10 artiklan 2 kohdan c alakohdan, sekä katsoo, että neuvoston päätös 79/542/ETY (5), sellaisena kuin se on viimeksi muutettuna komission päätöksellä 97/160/EY (6), sisältää luettelon kolmansista maista, joista sallitaan muun muassa nautaeläinten, sian-, kavioeläinten ja lampaan- tai vuohenlihasta valmistettujen lihavalmisteiden tuonti jäsenvaltioihin, komission päätöksessä 91/449/EY (7), sellaisena kuin se on viimeksi muutettuna päätöksellä 96/92/EY (8), määrätään luetteloista kolmansista maista, joista jäsenvaltioiden sallitaan tuoda nautaeläimistä, siasta, hevoseläimistä, lampaista ja vuohista peräisin olevia lihavalmisteita; komission päätös 94/85/EY (9), sellaisena kuin se on viimeksi muutettuna päätöksellä 96/2/EY (10), sisältää luettelon kolmansista maista, joista sallitaan tuoreen siipikarjanlihan tuonti jäsenvaltioihin; kyseistä luetteloa sovelletaan myös siipikarjanlihasta valmistettujen lihavalmisteiden tuontiin, komission päätös 94/86/EY (11), sellaisena kuin se on muutettuna päätöksellä 96/137/EY (12), sisältää luettelon kolmansista maista, joista sallitaan luonnonvaraisen riistan lihan tuonti jäsenvaltioihin; kyseistä luetteloa sovelletaan myös luonnonvaraisen riistan lihasta valmistettujen lihavalmisteiden tuontiin, komission päätös 94/278/EY (13), sellaisena kuin se on viimeksi muutettuna päätöksellä 96/334/EY (14), sisältää luettelon kolmansista maista, joista sallitaan muun muassa jäniksenlihasta, tarhattujen riistalintujen ja tarhattujen turkiseläinten lihasta valmistettujen lihavalmisteiden tuonti jäsenvaltioihin, komission päätös 91/449/ETY kumotaan komission päätöksellä 97/221/EY (15), on tarpeen vahvistaa muutettu luettelo hyväksytyistä kolmansista maista, joista sallitaan sekä nautaeläimistä, sioista, hevoseläimistä, lampaista ja vuohista että tarhatusta riistasta, kesyistä kaneista ja luonnonvaraisesta riistasta valmistettujen lihavalmisteiden tuonti, niiden lihavalmisteiden luokat, joiden tuonti kolmansista maista on luvallista, riippuu kolmannen maan tai sen osan, jossa tuotteet on valmistettu, terveydellisestä tilanteesta; tiettyjen lihatuotteiden kohdalla vaaditaan erikoiskäsittelyä, jotta niiden tuominen olisi luvallista, neuvoston direktiivissä 77/99/ETY (16), sellaisena kuin se on viimeksi muutettuna neuvoston direktiivillä 95/68/EY (17), säädetään lihavalmisteisiin kohdistuvista vähimmäisvaatimuksista niiden käsittelyn osalta; tietyistä yllämainituissa luetteloissa mainituista maista tai niiden osista on sallittu ainoastaan sellaisten lihavalmisteiden tuonti, jotka on täydellisesti lämpökäsitelty, komission päätöksessä 97/221/EY määrätään eläinten terveyttä koskevista edellytyksistä ja eläinlääkärintodistuksista, joita jäsenvaltioiden on sovellettava lihavalmisteiden tuonnissa kolmansista maista, on tarpeen määrätä käsittelyjä koskevista vähimmäisvaatimuksista näiden tuotteiden kolmannesta valmistusmaasta tapahtuvassa tuonnissa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on hyväksyttävä komission päätöksessä 97/221/EY määritellyn lihavalmisteiden tuonnin liitteen I, II ja III osassa olevissa luetteloissa mainituista kolmansista maista tai niiden osista, jos ne on käsitelty liitteessä olevassa IV osassa määrätyllä tavalla ja niiden mukana seuraa päätöksessä 97/221/EY määrätty eläinlääkärin antama terveystodistus. 2 artikla Tätä päätöstä sovelletaan 1 päivästä maaliskuuta 1997. 3 artikla Tämä päätös osoitetaan kaikille jäsenvaltioille. Tehty Brysselissä 28 päivänä helmikuuta 1997. Komission puolesta Franz FISCHLER Komission jäsen (1) EYVL N:o L 302, 31.12.1972, s. 28 (2) EYVL N:o L 13, 16.1.1997, s. 26 (3) EYVL N:o L 62, 15.3.1993, s. 49 (4) EYVL N:o L 13, 16.1.1997, s. 24 (5) EYVL N:o L 146, 14.6.1979, s. 15 (6) EYVL N:o L 62, 4.3.1997, s. 39 (7) EYVL N:o L 240, 29.8.1991, s. 28 (8) EYVL N:o L 21, 27.1.1996, s. 71 (9) EYVL N:o L 44, 17.2.1994, s. 31 (10) EYVL N:o L 1, 3.1.1996, s. 6 (11) EYVL N:o L 44, 17.2.1994, s. 33 (12) EYVL N:o L 31, 9.2.1996, s. 31 (13) EYVL N:o L 120, 11.5.1994, s. 44 (14) EYVL N:o L 133, 4.6.1996, s. 28 (15) Ks. tämän virallisen lehden sivu 32 (16) EYVL N:o L 26, 31.1.1977, s. 85 (17) EYVL N:o L 332, 30.12.1995, s. 10 LIITE I OSA >TAULUKON PAIKKA> II OSA >TAULUKON PAIKKA> III OSA >TAULUKON PAIKKA> IV OSA II ja III osan taulukoissa käytetyt tunnukset - = Lihavalmisteiden tuonti, joissa käytetty tämän eläinlajin lihaa, kielletty Muu kuin erikoiskäsittelyjärjestelmä A = Lihatuotteen kohdalla ei määrättyä vähimmäislämpötilaa tai muuta eläinten terveyttä koskevaa käsittelyä. Tuotteen on kuitenkin täytynyt olla käsittelyssä, jonka seurauksena sen pinnasta voi päätellä, ettei ole kyse tuoreesta lihasta. Erikoiskäsittelyjärjestelmä - luetteloitu alkaen ankarimmasta käsittelystä B = Lämpökäsittely ilmatiiviissä astiassa vähintään F°-arvoon 3. C = Kypsennyksessä saavutettu vähintään 80 celsiusasteen sisälämpötila. D = Kypsennyksessä saavutettu vähintään 70 celsiusasteen sisälämpötila tai, kinkun osalta, vähintään yhdeksän kuukauden mittainen luonnollinen käymis- ja kypsymiskäsittely, jonka seurauksena saavutetaan seuraavat ominaisuudet: - Aw-arvo enintään 0,93 - pH-arvo enintään 6,0 E = "kuiva liha" -tyyppisissä valmisteissa. käsittely, jonka seurauksena: - Aw-arvo enintään 0,93 - pH-arvo enintään 6,0 F = Lämpökäsittely, joka takaa vähintään 65 celsiusasteen sisälämpötilan, saavutetaan niin pitkäksi aikaa kuin on välttämätöntä vähintään pastörointiarvon (pv) 40 saavuttamiseksi. Huom. Kun lihavalmisteelle on suoritettu muu kuin lämpökäsittely suljetussa ilmatiiviissä astiassa, vähintään F°-arvoon 3, tuoreen lihan, jota käytetään liitteessä olevassa II ja III osassa tarkoitettujen lihavalmisteiden valmistuksessa, on täytettävä eläinten terveyttä tuoreen lihan viennissä Euroopan yhteisöön koskevat säännöt.